Diari Oficial de la Generalitat Valenciana


Sumari del DOGV 4435, del 07-02-2003 (2003/1246)

RESOLUCIÓ de 29 de gener de 2003, del director gerent de l'Institut Valencià d'Art Modern, per a la convocatòria de cinc beques de formació i perfeccionament per a l'any 2003.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   4435

Data del DOGV
:   07-02-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/1246


Data del document
:   29-01-2003

Organisme emissor
:   Institut Valencià d'Art Modern, IVAM

Tipus de document
:   Resolució

Descriptors 

:   * suport econòmic
    * ajuda pública
    * professió de la comunicació
    * ciències socials
    * assignació per estudis
    * professió jurídica

RESOLUCIÓ de 29 de gener de 2003, del director gerent de l'Institut Valencià d'Art Modern, per a la convocatòria de cinc beques de formació i perfeccionament per a l'any 2003. [2003/F1246]
  
L'IVAM, Institut Valencià d'Art Modern, és una entitat de dret públic de la Generalitat Valenciana amb personalitat jurídica pròpia i amb autonomia econòmica i administrativa per a la realització dels seus fins, entre els quals es troben el coneixement, el foment, la investigació i la difusió de l'art modern.
  
En el marc del desenvolupament i compliment d'estes objectius, l'IVAM convoca la concessió de beques perquè els jóvens puguen accedir a la realització de pràctiques professionals, segons el que disposa el Decret 108/1992, de 6 de juliol, del Govern Valencià, pel qual es regula la concessió de beques. Hi ha consignació econòmica per a això en el pressupost de l'IVAM.
  
En virtut de les facultats que em conferix l'Orde de delegació de 30 d'octubre de 1997 del conseller de Cultura Educació i Ciència (DOGV núm. 3.126, de 20.11.1997), resolc:
  
Primer
  
Convocar la concessió de cinc beques de formació i perfeccionament per a les àrees de l'IVAM següents:
  
- Direcció de Gestió Interna (1 beca):
  
Departament: Gestió Administrativa.
  
Funcions: gestió administrativa del museu.
  
Duració: 12 mesos.
  
Dotació: 600 euros/mes.
  
- Direcció Tecnicoartística (2 beques):
  
a) Departament: Registre-Magatzem i Muntatge.
  
Funcions: estudi i anàlisi de tècniques de manipulació i magatzematge d'obres d'art i la seua aplicació a l'IVAM.
  
Duració: 12 mesos.
  
Dotació: 600 euros/mes.
  
b) Departament: Registre.
  
Funcions: estudi i actualització de la valoració de les obres dels artistes pertanyents a la col·lecció de l'IVAM (inclou estudi sobre galeries que porten als dits artistes i taxació, en valors generals i particulars, per obra).
  
Duració 12 mesos.
  
Dotació: 600 euros/mes.
  
- Direcció de Comunicació i Desenvolupament (2 beques):
  
a) Unitat: Comunicació.
  
Funcions: elaboració d'un butlletí informatiu i suport al departament.
  
Duració: 12 mesos.
  
Dotació: 600 euros/mes.
  
b) Unitat: Comunicació.
  
Funcions: seguiment premsa internacional.
  
Duració: 12 mesos.
  
Dotació: 600 euros/mes.
  
Segon
  
Aprovar les bases que s'adjunten com a annex I, i que han de regir la convocatòria.
  
Tercer
  
L'import de les cinc beques serà finançat a càrrec del capítol 4 G 480 del pressupost de l'IVAM per a l'exercici 2003, i s'entén condicionada la seua concessió i el gaudi en el període de 2004 que les beques abracen, a la consignació de crèdit adequat i suficient per al dit exercici.
  
Quart
  
De conformitat amb el que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, esta resolució, que posa fi a la via administrativa, podrà ser recorreguda potestativament, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del director gerent de l'IVAM en el termini d'un mes a comptar des del dia següent al de la publicació d'esta resolució.
  
b) El recurs contenciós administratiu haurà de plantejar-se davant del Tribunal Superior de la Comunitat Valenciana en el termini de dos mesos a comptar des del dia següent al de la seua publicació.
  
València, 29 de gener de 2003.- El director gerent: Kosme de Barañano Letamendia.
  
Annex I
  
Bases
  
Bases per a la concessió de cinc beques de formació i perfeccionament per a les àrees de Direcció de Gestió Interna, Direcció Tecnicoartística, i Direcció de Comunicació i Desenvolupament, a desenvolupar a l'IVAM:
  
Primera. Objecte
  
Les beques s'atorguen a fi de facilitar als professionals de les distintes àrees, que complisquen els requisits indicats més avall, l'aprenentatge de tècniques i criteris museístics, així com donar-los la possibilitat de participar en les labors museístiques amb els equips tècnics de l'IVAM que corresponguen.
  
Segona. Requisits dels aspirants
  
Les beques objecte d'esta convocatòria s'adjudicaran mitjançant concurs entre els diversos aspirants que complisquen els requisits següents i els acrediten documentalment:
  
1) Requisits acadèmics:
  
- Àrea de Gestió Interna:
  
Gestió Administrativa:
  
· Llicenciats en Dret o en Administració Direcció d'Empreses.
  
- Àrea Tecnicoartística:
  
a) Registre-Magatzematge i Muntatge:
  
· Diplomat en Humanitats i experiència en maneig d'obres d'art, amb domini de l'idioma anglés.
  
b) Registre:
  
· Titulats superiors amb experiència demostrable en valoració i taxació d'obres d'art modern i contemporani amb domini de l'idioma anglés.
  
- Àrea de Comunicació i Desenvolupament:
  
a) Comunicació:
  
· Llicenciats en Ciències de la Informació amb domini de l'idioma anglés.
  
b) Comunicació:
  
· Llicenciats en Ciències de la Informació. Idiomes: anglés i francés.
  
2) No podran optar a estes beques aquells que hagen sigut beneficiaris d'una beca d'esta mateixa naturalesa amb anterioritat a la present convocatòria.
  
Tercera. Sol·licituds
  
1) Les sol·licituds, que es formalitzaran segons el model i dades de l'annex II conforme a la modalitat a què s'opte, podran presentar-se en el termini de 15 dies hàbils a partir del següent al de la publicació d'esta convocatòria en el Diari Oficial de la Generalitat Valenciana (DOGV).
  
2) Les sol·licituds es presentaran a les oficines de l'IVAM per al seu registre, i hauran d'incloure els següents documents:
  
a) Instància, ajustada al model de l'annex II, en la que necessàriament hauran de figurar les dades següents: nom i cognoms, DNI, direcció completa, telèfon de contacte, com també deixar constància de l'acceptació de totes les condicions establides en les presents bases i referència a la modalitat de beca a què s'opta.
  
b) Fotocòpia compulsada de la titulació acadèmica.
  
c) Fotocòpia compulsada de certificat d'expedient acadèmic.
  
d) Currículum del sol·licitant.
  
e) L'experiència professional adduïda en el currículum es documentarà mitjançant certificat de l'empresa per a la qual s'haja treballat.
  
f) Les sol·licituds o beques que haja sol·licitat o que hagen sigut atorgades per altres administracions, ens públics o privats.
  
g) Fotocòpia compulsada del DNI.
  
h) Certificats vigents acreditatius d'estar al corrent en el compliment de les obligacions tributàries estatals i/o autonòmiques, i de Seguretat Social, i a més la documentació acreditativa de tenir cobertura sanitària. En el supòsit de no estar ni haver estat en el període anterior de 12 mesos obligat l'interessat al compliment de les obligacions tributàries i amb la Seguretat Social, bastarà amb la presentació de declaració responsable, el model de la qual s'establix en l'annex III a esta orde, per a acreditar dit extrem.
  
3) Si la sol·licitud no reunix totes les dades exigides o falta documentació acreditativa, es requerirà l'interessat perquè en el termini de 10 dies hàbils esmene la falta o adjunte els documents preceptius amb la indicació que, si no ho fa, se'l considerarà desistit de la seua petició, prèvia resolució dictada conforme al que establix l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999.
  
Quarta. Mèrits avaluables en el concurs
  
Els mèrits, que hauran d'estar acreditats documentalment, seran avaluats per la comissió qualificadora d'acord amb el següent barem:
  
1) Expedient acadèmic: un màxim de 4 punts en funció de la nota mitjana obtinguda en l'expedient acadèmic, d'acord amb la següent escala:
  
Nota mitjana:
  
Aprovat: 1 punt
  
Notable: 2 punts
  
Excel·lent: 3 punts
  
Matrícula d'Honor 4 punts
  
Les fraccions corresponents a les notes mitjanes s'arredoniran per excés, en el cas de ser estes superiors a 0,5.
  
2) Formació:
  
2.1. Titulació superior a l'exigida com a requisit, fins a un màxim d'1,5 punts.
  
2.2. Cursos:
  
Es valoraran fins a un màxim de 4 punts aquells cursos rebuts o impartits que s'acrediten, relacionats directament amb el contingut de l'especialitat de la beca que se sol·licite, d'acord amb la següent escala:
  
- De 100 o més hores 2 punts
  
- De 75 o més hores 1,5 punts
  
- De 50 o més hores 1 punt
  
- De 25 o més hores 0,5 punts
  
- De 15 o més hores 0,2 punts
  
Cursos impartits: es valoraran per una sola vegada, i no seran susceptibles de ser valorades les successives edicions d'un mateix curs.
  
2.3. Idiomes:
  
2.3.1. Es valorarà amb un màxim de 2 punts el coneixement d'altres idiomes dels països integrants de la Unió Europea, distint als que s'exigixen com a requisit, a raó de 0,40 punts per curs, o el seu equivalent si es tracta de cicles, corresponents al títol expedit per la universitat o Escola Oficial d'Idiomes.
  
2.3.2. Coneixement del valencià: es graduarà segons el nivell de coneixement que s'acredite mitjançant certificat de la Junta Qualificadora de Coneixements de Valencià:
  
Oral: 0,75 punts
  
Elemental: 1 punt
  
Mitjà: 2 punts
  
Superior: 3 punts
  
3) Experiència:
  
Per cada any complet d'experiència professional adduïda en el currículum i acreditada documentalment: 1 punt, fins a un màxim de 2. Els períodes de temps inferiors a l'any es valoraran proporcionalment, i es computaran només els mesos complets.
  
4) Mèrits específics:
  
Publicacions, editorials i articles relacionats amb les funcions del lloc: fins a un màxim de 3 punts.
  
Cinquena. Resolució de la convocatòria
  
Per a la valoració dels mèrits es constituirà una comissió qualificadora integrada per:
  
- President: el/la director/a adjunt/a de l'IVAM.
  
- El director de Gestió Interna.
  
- El director de Comunicació i Desenvolupament.
  
- La directora de l'Àrea Tecnicoartística.
  
- La cap del Departament de Gestió Econòmica.
  
- Actuarà com a secretària amb veu però sense vot la cap del Departament de Gestió Administrativa.
  
Es faculta la comissió qualificadora per a realitzar, per mitjà dels seus membres o a través de l'assessorament d'altres tècnics, totes les comprovacions necessàries per a qualificar millor els mèrits adduïts, i fer un seguiment periòdic del treball realitzat durant la beca. La comissió podrà tenir tants assessors com estime convenient.
  
Finalitzada la valoració dels mèrits corresponents, la comissió qualificadora convocara els cinc sol·licitants que hagen obtingut en la fase de valoració de mèrits una major puntuació, a la realització d'una entrevista, durant la qual podrà avaluar els coneixements orals dels idiomes al·legats pels sol·licitants.
  
La comissió qualificadora valorarà els resultats de l'entrevista fins a un màxim de 10 punts, i elevarà la proposta de concessió de les beques, en el termini màxim de dos mesos comptats des del dia que finalitza el termini de presentació de sol·licituds, al director gerent de l'IVAM, qui resoldrà la convocatòria. La resolució de concessió de les beques es publicarà en el Diari Oficial de la Generalitat Valenciana.
  
Si en el termini de tres mesos comptats des de la data en què la sol·licitud haja tingut entrada en el registre de l'òrgan competent per a la seua tramitació, no es dicta i notifica la resolució corresponent a esta convocatòria, s'entendrà que l'efecte del silenci administratiu és desestimatori de les sol·licituds presentades.
  
Així mateix, la comissió qualificadora podrà formular proposta en el sentit que siga declarada deserta la convocatòria si, a juí seu, no hi haguera concursants amb mèrits suficients per a meréixer l'adjudicació.
  
Sisena. Incompatibilitat de la beca
  
La beca serà incompatible amb la realització de treballs o estudis que dificulten el compliment de la finalitat de la beca o amb el gaudi d'altres beques o ajudes semblants.
  
Setena. Obligacions del becari
  
Tindrà la consideració de beneficiari de la beca el destinatari dels fons públics que haja de realitzar l'activitat que va fonamentar l'atorgament o que es trobe en la situació que legitima la seua concessió.
  
Les obligacions del becari o beneficiari consistiran en:
  
a) L'ampliació i el perfeccionament dels seus coneixements en la matèria, mitjançant la col·laboració amb el personal tècnic de l'IVAM en els treballs específics que se li encomanen, per la qual cosa haurà de romandre als locals del centre i realitzar l'horari que establisca la Direcció de l'IVAM.
  
b) Comunicar a l'IVAM l'obtenció o gaudi d'altres beques, subvencions o ajudes per a la mateixa finalitat, procedents de qualssevol administracions o ens públics, o la realització de treballs o estudis que dificulten el compliment de la finalitat de la beca.
  
c) Presentar en la Direcció de l'IVAM una memòria final en la qual es descriguen els continguts de l'activitat desenvolupada.
  
Huitena. Resultats dels treballs
  
Els resultats derivats dels treballs que el becari realitze quedaran en propietat de l'IVAM, sense l'autorització del qual no podran ser utilitzats pel becari.
  
Novena. Duració de les beques
  
El període de gaudi de les beques serà de 12 mesos, segons es disposa en la present convocatòria per a les diferents àrees. El període esmentat començarà en la data que indique la Direcció de l'IVAM.
  
Deu. Naturalesa de les beques
  
Estes beques són de formació, perfeccionament de coneixements i adquisició d'experiència i habilitats, i les tasques que comporten es desenvoluparan al costat dels tècnics i personal de les distintes àrees de l'IVAM.
  
La concessió i el gaudi d'estes beques no establix cap tipus de relació laboral amb l'IVAM, ni suposa cap compromís per a la incorporació posterior del becari a la plantilla de la dita entitat.
  
Onze. Contravencions i disposicions subsegüents
  
L'IVAM podrà deixar sense efecte, a proposta de la comissió qualificadora, qualsevol de les beques concedides, prèvia audiència a l'interessat, quan el beneficiari incórrega en alguna de les següents causes:
  
a) No realitzar l'activitat que motiva la concessió.
  
b) Deixar de reunir els requisits exigits.
  
c) Incórrer en supòsit d'incompatibilitat per a la seua concessió o gaudi, de conformitat amb les base sisena de la present convocatòria.
  
d) Incomplir, sense causa que ho justifique, qualsevol altra de les condicions establides en la present convocatòria.
  
Dotze
  
Tota alteració de les condicions tingudes en compte per a la concessió de les beques i, en tot cas, l'obtenció o el gaudi concurrent de beques, subvencions o ajudes atorgades per altres administracions o ens públics o privats, o la realització de treballs o estudis que dificulten el compliment de la finalitat de la beca, podrà donar lloc a la modificació, i si és procedent, revocació de la resolució de concessió.
  
Tretze
  
Serà procedent el reintegrament de les quantitats percebudes i l'exigència de l'interès de demora des del moment del pagament de la beca en els supòsits següents:
  
a) Haver obtingut la beca sense reunir les condicions exigides per a això.
  
b) Incompliment de la finalitat per a la qual ha sigut concedida la beca.
  
c) Incompliment de les condicions imposades al beneficiari amb motiu de la concessió i el gaudi de la beca.
  
Annex II
  
Sol·licitud de participació en el concurs públic per a la concessió de cinc beques de formació i perfeccionament, a desenvolupar en les àrees de Direcció de Gestió Interna, Direcció Tecnicoartística, i Direcció de Comunicació i Desenvolupament.
  
1. Dades del sol·licitant
  
- Nom i cognoms.
  
- Direcció.
  
- Localitat.
  
- Codi postal.
  
- Telèfon.
  
- NIF.
  
2. Acceptació de les bases de la convocatòria
  
El sol·licitant coneix les bases de la present convocatòria de concurs públic per a la concessió de cinc beques de formació i perfeccionament a desenvolupar en les àrees de Direcció de Gestió Interna, Direcció Tecnicoartística, i Direcció de Comunicació i Desenvolupament, i accepta totes les condicions establides en estes.
  
3. Documentació que s'adjunta.
  
- Fotocòpia compulsada del DNI.
  
- Fotocòpia compulsada de la titulació requerida.
  
- Currículum del sol·licitant.
  
- Memòria d'algun treball de la modalitat a què s'opte realitzat per l'aspirant.
  
- Certificat dels treballs adduïts en el currículum.
  
- Les sol·licituds o beques que haja sol·licitat o que li hagen sigut atorgades per altres administracions i ens públics o privats.
  
- Acreditació documental dels mèrits establits en la base quarta.
  
- Certificats vigents acreditatius d'estar al corrent en el compliment de les obligacions tributàries estatals i/o autonòmiques, i de Seguretat Social, o, si és procedent, declaració responsable de no trobar-se obligat a presentar-les, segons model de l'annex III.
  
4. Petició
  
Sol·licita ser admès al concurs públic per a la concessió d'una beca de formació i perfeccionament per a l'àrea ..., a desenvolupar a l'IVAM.
  
(Lloc, data i signatura)
  
Les dades personals contingudes en este imprés podran ser inclosos en un fitxer per al seu tractament per l'IVAM, en l'ús de les funcions pròpies que té atribuïdes en l'àmbit de les seues competències, i poden dirigir-se a qualsevol òrgan d'esta per a exercir els drets d'accés, rectificació, cancel·lació i oposició, segons el que disposa la Llei Orgànica 15/1999, de 13 de desembre, de Protecció de Dades de Caràcter Personal (BOE núm. 298, de 14 de desembre de 1999).
  
Annex III
  
(Nom) ..., amb DNI ...., i domicili a ...,
  
Declara davall la seua responsabilitat:
  
Que es troba al corrent de les seues obligacions tributàries estatals i autonòmiques, i de Seguretat Social, per no estar ni haver estat en el període dels 12 mesos anteriors a l'emissió de la present declaració, obligat al compliment d'estes.
  
El que fa constar als efectes de sol·licitar la seua participació en el concurs públic per a la concessió d'una beca de formació i perfeccionament a desenvolupar en les àrees de l'IVAM corresponents, i de donar compliment a l'exigència d'acreditar que està al corrent en el compliment de les obligacions esmentades.